บิ๊กก้อง เก็บข้อมูลสนามที่มาเลเซีย หวังเอามาปรับใช้กับ กกท. หัวหมาก
กกท.บุกเคแอล สปอร์ต พาร์กของมาเลเซีย บิ๊กก้อง ดร.ก้องศักด ยอดมณี ผู้ว่าการ กกท. เก็บข้อมูลเพิ่มเติมอีกสนาม เตรียมนำกลับมาเป็นแนวคิดปรับปรุงสนามกีฬาหัวหมากใหม่ ตามโครงการเนชั่นแนล สปอร์ต พาร์ก รองรับการใช้บริการนักกีฬาทีมชาติ รวมถึงการให้บริการกีฬาประชาชน ในการออกกำลังกาย พร้อมเผยการไปได้ข้อมูลมาเพิ่ม ทำให้ได้ไอเดียในการจัดสรรพื้นที่ใช้สอยให้เกิดประโยชน์กว่าเดิม ทั้งการจัดคอนเสิร์ตและการจัดประชุมนานาชาติ,ดร.ก้องศักด ยอดมณี ผู้ว่าการการกีฬาแห่งประเทศไทย (กกท.) พร้อมด้วยพันโท รุจ แสงอุดม รองผู้ว่าการ กกท. ฝ่ายกีฬาอาชีพและสิทธิประโยชน์ และคณะผู้บริหาร กกท. เดินทางเข้าเยี่ยมชมเคแอล สปอร์ตส ซิตี้ (KL Sports City) หรือ Kuala Lumpur Sports City โดยมีดาโต๊ะ สรี จูดิน ผู้แทนจากมาเลเซียน รีสอร์ต คอเปอร์เรชั่น เบอร์ฮัด (Malaysian Resources Corporation Berhad-MRCB) พร้อมด้วย มร.มาร์คัส เลาร์ ผู้แทนจากโททัล สปอร์ต เอเชีย (Total Sports Asia-TSA) และคณะให้การต้อนรับ ที่สนามบูกิต จาลิล ประเทศมาเลเซีย เมื่อสุดสัปดาห์ที่ผ่านมา,ผู้ว่าการ กกท. เปิดเผยว่า การเดินทางมาเยี่ยมชมเคแอล สปอร์ตส ซิตี้ ในครั้งนี้เป็นประโยชน์อย่างมาก เนื่องจากได้ข้อมูลที่จะนำไปปรับปรุงสนามกีฬาหัวหมาก ตามโครงการเนชั่นแนล สปอร์ต พาร์ก (National sport park) เพื่อรองรับการใช้บริการจากทั้งนักกีฬาทีมชาติ รวมถึงให้บริการประชาชนทั่วไปที่จะเข้ามาออกกำลังกาย,นอกจากนี้ยังได้แนวคิดเกี่ยวกับการจัดสรรพื้นที่ใช้สอย รวมถึงการใช้ประโยชน์จากสนามกีฬาให้มากที่สุด ไม่ใช่เฉพาะแต่การจัดแข่งขันกีฬา แต่ยังรวมไปถึงการจัดงานกีฬาหรือกิจกรรมต่างๆ ไม่ว่าจะเป็นคอนเสิร์ต การประชุมนานาชาติ หรืออะไรต่างๆ อีกมากมาย คิดว่าแนวคิดที่ได้จากการมาเยี่ยมชมในครั้งนี้ จะนำกลับไปประชุม หารือถึงการทำเนชั่นแนล สปอร์ต พาร์ก ต่อไป ดร.ก้องศักด กล่าว.
กกท.บุกเคแอล สปอร์ต พาร์กของมาเลเซีย ผู้ว่าการ กกท. เก็บข้อมูลเพิ่มเติมอีกสนาม เตรียมนำกลับมาเป็นแนวคิดปรับปรุงสนามกีฬาหัวหมากใหม่ ตามโครงการเนชั่นแนล สปอร์ต พาร์ก รองรับการใช้บริการนักกีฬา
ก้องศักด ยอดมณี,ผู้ว่าการการกีฬาแห่งประเทศไทย,กกท.,เคแอล สปอร์ตส ซิตี้